|  |  |
| --- | --- |
| Tantárgy neve**: Szociális munka intézményekben I. Iskolai szociális munka és gyermekvédelem** | Kreditszáma: **2** |
| A tantárgy besorolása: **kötelező** / választható |  |
| A tanóra típusa és óraszáma: mindkét félévben **1** **ea**. / szem./ **1** **gyak**./ konz. | |
| A számonkérés módja (**koll**. **/gyj**./egyéb): **gyakorlati jegy** | |
| A tantárgy tantervi helye (hányadik félév): **5. szemeszter** | |
| Előtanulmányi feltételek (ha vannak): - | |
| **Ismeretanyag:**  **A kurzus témái:**  Iskolai szociális munka meghatározása, célja, feladatai. Az iskolai szociális munka lehetséges modelljei. Az iskolai szociális munka története. Az iskolai szociális munka hazai keretei, gyakorlata és jogi háttere. Gyermek és ifjúságvédelem fogalmai, keretei. Az iskolai szociális munka felépítése, megszervezése. A sokszempontú problémafelmérés, szükségletfelmérés az iskolában. Kompetenciák meghatározása. Szükségletalapú munkaköri leírás kialakítása. Szociális munkás – pedagógusok kapcsolata. Szociális munkás – szülők kapcsolata. Szülő – iskola kommunikációja, kapcsolata. Megelőzés az iskolában (egészségmegőrzés, dohányzás és drog megelőzés, életvezetésre nevelés, hasznos szabadidős programok szervezése). Közösségi iskolák kialakítása. A tanulási esélyek társadalmi meghatározottsága. Egyenlőtlenségek. Hátrányos helyzet és az iskolai beválás kérdései. Tanulmányi problémák, tanulási zavarok, tanulási akadályozottság. Az SNI fogalma, a sajátos nevelésű gyermek segítése. Magatartászavar, agresszió az általános iskolában. Kirekesztődés az iskolában, lelki eredetű problémák, mentális betegségek. Krízis a családban (haláleset, költözés, betegség, válás, munkanélküliség). Gyermeknevelési problémák a családban, gyermekbántalmazás. A cigány gyermekek iskoláztatási kérdései, integrációjuk segítése. A fogyatékos gyermek segítése. Integráció, inklúzió fogalma, feltételeinek megteremtése.  Néhány speciális módszer (videótréning, mediáció) és néhány speciális iskolai program (Montessori, Waldorf iskolák) bemutatása. | |
| **Irodalom:**  **Irodalom:**   1. Máté Zsolt – Szemelyácz János (szerk.): Az iskolai szociális munka kézikönyve, INDÍT Könyvek, 2009 2. Albert – Bálint – Kalocsai: Agresszió Veszprém általános iskoláiban, VHF, Veszprém, 2010 3. B. Aczél Anna – Darvas Ágnes: Veszélyeztetettség és hátrányos helyzet az általános iskolában. Nevelhetőség és általános iskola / szerk. Illyés S. / 3. kötet. Oktatáskutató I.Budapest, 1986. 4. Budai István (szerk.): Szociális munka az iskolában, Nemzeti Tankönyvkiadó, Budapest, 1996 5. Zsidi Zoltán: Hagyjuk sorsára? Magatartászavar fiatalkorban, Nemzeti Tankönyvkiadó, 1997 | |
| **Elsajátítandó kompetenciák:**  A tantárgy megismerteti a hallgatókkal az iskolai szociális munka elméletét, kialakulásának történetét, hazai gyakorlatát, a szolgáltatás kiépítésének folyamatát, az iskolai szociális munka dilemmáit. Alkalmassá válnak a hallgatók az iskolában felmerülő szociális problémák felismerésére, azonosítására, kezelésére és megelőzésére. A hallgatókban fejlődnek a beavatkozáshoz szükséges képességek.  ***a*) tudása**  - Ismeri és érti a szakmai területhez kapcsolódó fogalmakat, terminológiáját.  - Ismeri a gyermek és ifjúságvédelem intézményrendszerét, azok működését.  - Ismeri és érti az iskolai közösség működését, az ott zajló társadalmi folyamatokat, a társadalmi és szociális problémák keletkezését, jelenlétét és a veszélyeztető tényezőket, valamint, hogy mindezek hogyan hatnak az egyes emberekre, családokra, csoportokra, szervezetekre és közösségekre.  - Ismeri és érti az egyéni, családi, közösségi élethelyzetekben, és a társadalmi és szociális problémák kezelésében alkalmazható szociális munka alapelveit, technikáit.  - Ismeri és érti a társadalmi egyenlőtlenségeket, megismeri az egyenlőtlenségek és a kirekesztés csökkentése érdekében felhasználható szociálpolitikai eszközöket.  - Ismeri és értelmezi a kisebbségi és többségi társadalom kapcsolatának dinamikáját és ehhez kapcsolódóan a kisebbségi egyéni és közösségi jogokat.  - Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat.  - Ismeri és érti a szociális munka szerepét, lényegét, funkcióit, komplexitását, multi, inter-diszciplináris jellegét.  - Ismeri és értelmezi a szociális munkához kapcsolódó jogi területek szabályozását, különös tekintettel az emberi és gyermeki jogokra, a szociális és gyermekvédelmi jogi szabályozásra.  - Ismeri a szociális munka beavatkozásra, együttműködések kialakítására, szociális problémák megelőzésére és kezelésére felhasználható módszereit, eljárásait.  - Ismeri más segítő szakmák kompetenciaköreit, felkészült a gyakorlat során felmerülő problémák szakmai illetékességének felismerésére, és más szakmák szakembereivel való szakszerű együttműködésre.  **b) képességei**  - Képes eligazodni a szociális terület mélyebb összefüggései, valamint a gyakorlat által felvetett konkrét társadalmi problémák és lehetséges megoldási módszerek, modellek között, és képes új szolgáltatások kialakításában közreműködni a megelőzés és a problémakezelés érdekében.  - Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.  - Képes megkülönböztetni a vélekedéseket, sztereotipiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.  - Képes a bizalomépítésre, a nyílt, hiteles, hatékony kommunikációra.  - Képes szükségletfelmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.  - Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét.  - Felkészült a szakmai csapatmunkára, a partneri együttműködésekre az érintettekkel, szakmai szervezetekkel, a társszakmák és a közigazgatás szakembereivel, önkéntesekkel.  **c) attitűdje**  - Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.  - Elkötelezett a szakmai etikai alapelvek gyakorlati alkalmazására, valamint a jogi és etikai keretek közötti felelős cselekvésre.  - Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  - Nyitott az új módszerekre, eljárásokra, szakmai eredményekre és innovációkra; elkötelezett a korszerű szociális munka tudományos és gyakorlati eredményeinek megismerésére és alkalmazására.  - Elfogadja és a gyakorlatban is megvalósítja az egészségmegőrző szemléletet és életvitelt.  **d) autonómiája és felelőssége**  - Munkáját minden körülmények között felelősen, a szociális munka értékeit és alapelveit, a szakmai etikai kódex iránymutatásait figyelembe véve, elméleti és gyakorlati megalapozottsággal végzi és képviseli.  - Felelősséget vállal a szolgáltatásokat igénybe vevők életébe történő beavatkozásért.  - Felelősséget vállal a rábízott információkért, valamint a dokumentációban rögzített adatokért, titoktartási kötelezettségét megtartja.  - Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. Kommunikációjáért hatáskörén belül mindenkor felelősséget vállal. | |
| **Tantárgy felelőse:** Kalocsai Adrienn, főiskolai docens | |
| **Tantárgy oktatásába bevont oktató:** Kalocsai Adrienn, főiskolai docens | |